Formiaadi metabolismil osalevat ensüümkompleksi kodeerivad geenid on rakkude anaeroobsel kasvul aktiveeritud regulaatorvalgu FhlA poolt. Transkriptsiooni aktivatsiooni signaalmolekuliks on formiaat. Formiaadi tunnetamise mehhanism pole veel selge. Tegelikult on regulatsioon veelgi komplekssem: leitud on veel lisaregulaatorgeen fhlB. Kõigi eelpoolnimetatud geenide promootorid on äratuntavad alternatiivse sigma faktori s 54 poolt, mis näitab, et nende geenide avaldumine on seotud N-metabolismiga.